**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2019**

**Chişinău**

**cu privire la aprobarea Regulamentului privind evidența și calcularea amortizării în scopuri fiscale**
\* \* \*

În temeiul art.261 din Codul fiscal nr.1163/1997 (republicat în Monitorul Oficial al Republicii Moldova, ediţie specială din 8 februarie 2007), Guvernul

**HOTĂRĂŞTE:**

1. Se aprobă Regulamentul privind evidența și calcularea amortizării în scopuri fiscale (se anexează).

2. Se abrogă Hotărârea Guvernului Republicii Moldova nr.289/2007,, pentru aprobarea Regulamentului privind evidența şi calcularea amortizării mijloacelor fixe în scopuri fiscale (Monitorul Oficial al Republicii Moldova Monitorul Oficial nr.39-42 art.305 din 23.03.2007 ).

**Prim-ministru Maia SANDU**

**Contrasemnează:**

**Ministrul finanţelor Natalia GAVRILIȚA**

*Proiect*

Aprobat

prin Hotărârea Guvernului

Republicii Moldova

nr. \_\_\_\_\_ din\_\_\_\_\_\_\_\_\_

**REGULAMENTUL**

**privind evidența și calcularea amortizării în scopuri fiscale**

**Capitolul I.**

**OBIECTIVUL PREZENTULUI REGULAMENT**

1. Obiectivul prezentului Regulament constă în descrierea modalităţii de evidenţă şi calculare a amortizării mijloacelor fixe și imobilizărilor necorporale în scopuri fiscale, modalității privind determinarea sumelor aferente cheltuielilor pentru reparație permise la deducere, precum şi determinării rezultatului fiscal în cazul ieșirii mijloacelor fixe și imobilizărilor necorporale.

**Capitolul II.**

**DOMENIUL DE APLICARE**

1. Acţiunea prezentului Regulament se extinde asupra tuturor persoanelor juridice şi fizice, care desfăşoară activitate de întreprinzător şi sunt înregistrate în conformitate cu cadrul normativ în vigoare.

**Capitolul III.**

**NOȚIUNI**

1. Noţiunile utilizate în prezentul Regulament semnifică:
	* 1. **Baza valorică –** valoarea de intrare a mijloacelor fixe și imobilizărilor necorporale ajustată în urma efectuării reparației/dezvoltării, de la care se calculează amortizarea; valoarea de intrare a mijloacelor fixe determinată în perioada de tranziție a calculului amortizării conform art.261 din Codul fiscal.
		2. **Durata de funcționare utilă consumată –** perioada de timp din momentul punerii mijloacelor fixe sau imobilizărilor necorporale în funcțiune până în momentul finisării lucrărilor de reparație/dezvoltare, pe parcursul căreia acestea au fost exploatate la entitate și pentru care s-a calculat amortizarea în scopuri fiscale;
		3. **Durata de funcționare utilă rămasă –** diferența dintre durata de funcționare utilă stabilită de entitate și durata de funcționare utilă consumată;
		4. **Valoarea capitalizată -**  reprezintă valoarea de intrare majorată cu suma tuturor cheltuielilor (costurilor ulterioare) capitale.
		5. **Cheltuieli (costurilor ulterioare)** **capitale** – cheltuieli de reparație/dezvoltare a mijloacelor fixe și imobilizărilor necorporale ce au drept scop îmbunătăţirea caracteristicilor iniţiale a acestora şi, respectiv, majorării beneficiilor economice aşteptate din utilizarea acestora.

**Capitolul IV.**

**OBIECTUL CALCULĂRII AMORTIZĂRII**

1. Amortizarea în scopuri fiscale se calculează pentru imobilizările necorporale și pentru mijloacele fixe folosite în activitatea de întreprinzător, a căror perioadă de exploatare este mai mare de un an, iar valoarea depăşeşte suma stabilită de art.261 alin.(2) din Codul fiscal.
2. Amortizarea în scopuri fiscale se calculează și pentru investițiile efectuate în mijloacele fixe menționate la art.261 alin.(3) din Codul fiscal.
3. Mijloacele fixe și imobilizările necorporale primite ca aport în capitalul social sau primite în gestiune economică și folosite în activitatea de întreprinzător reprezintă obiect al calculării amortizării.

**Capitolul V.**

**EVIDENŢA MIJLOACELOR FIXE ȘI**

**IMOBILIZĂRILOR NECORPORALE**

1. În scopuri fiscale, evidența mijloacelor fixe și imobilizărilor necorporale se ține pentru fiecare obiect separat.
2. Evidența și calcularea amortizării mijloacelor fixe și imobilizărilor necorporale în scopuri fiscale se realizează în baza Registrului privind evidența și calcularea amortizării mijloacelor fixe și imobilizărilor necorporale în scopuri fiscale pentru perioada fiscală, conform anexei nr.2 la prezentul Regulament. Un exemplu de completare a Registrului este prezentat în anexa nr.4.
3. Pentru mijloacele fixe date în exploatare până la intrarea în vigoare a Codului fiscal, perioadele fiscale se determină începând cu 01.01.1998.
4. În scopuri fiscale, nu se calculează amortizarea terenurilor, activelor biologice imobilizate (cu excepția activelor imobilizate mature sub formă de plantaţii perene, culturi multianuale, animale de muncă (cai şi cîini)), fondurilor de bibliotecă, cinematecilor, obiectelor din muzee şi de artă, clădirilor şi construcţiilor speciale considerate ca monumente de arhitectură şi artă, construcțiilor nefinalizate.
5. Nu se permite deducerea amortizării mijloacelor fixe primite cu titlu gratuit, cu excepţia cazurilor în care valoarea acestora a fost inclusă, pe măsura amortizării mijloacelor fixe, în venitul impozabil al contribuabilului.
6. În cazul finanțării parțiale a procurărilor mijloacelor fixe și imobilizărilor necorporale şi/sau creării cu forţe proprii din surse ce constituie venituri neimpozabile, amortizarea se va calcula pentru partea suportată de către întreprindere.
7. În scopuri fiscale, amortizarea mijloacelor fixe se calculează pentru perioada integrală în care mijlocul fix este pus în funcțiune, indiferent de faptul dacă acesta se utilizează sezonier (tehnica agricolă, etc.), sau nu se utilizează în activitatea de întreprinzător (se conservează) pentru o anumită perioadă de timp.
8. Suma subvențiilor (finanțărilor) primite ulterior efectuării investițiilor, prin procurarea sau crearea de active supuse amortizării nu influențează asupra mărimii valorii amortizabile a acestora.

**Capitolul VI.**

**METODA DE CALCULARE A AMORTIZĂRII**

1. Amortizarea mijloacelor fixe sau imobilizărilor necorporale se calculează începând cu luna următoare celei în care acestea se pun în funcţiune, prin utilizarea metodei liniare.
2. Amortizarea mijloacelor fixe sau imobilizărilor necorporale în scopuri fiscale se calculează anual, proporțional perioadei (lunilor) de exploatare (utilizare) a acestora în perioada fiscală respectivă.
3. Mărimea anuală a amortizării ce urmează a fi dedusă se determină prin înmulţirea valorii amortizabile a mijloacelor fixe sau imobilizărilor necorporale cu norma de amortizare respectivă, care se raportează la 12 luni și se înmulțește cu durata efectivă de utilizare (luni) în decursul perioadei fiscale:

**A = [(V \* Na)/12]\*D,**

unde:

A – amortizarea anuală calculată în scopuri fiscale, proporțional lunilor de utilizare;

V – valoarea amortizabilă, care poate fi valoarea de intrare sau baza valorică;

Na – norma amortizării;

D – durata efectivă de utilizare în decursul perioadei fiscale respective (luni).

1. Norma amortizării se determină ca raportul dintre 100% şi durata de funcționare utilă stabilită de entitate, conform normelor prevăzute de Guvern.
2. În cazul majorării valorii amortizabile (capitalizării cheltuielilor de reparație), amortizarea se calculează pentru durata de funcționare utilă rămasă. În acest sens, norma amortizării se determină ca raportul dintre 100% şi durata de funcționare utilă rămasă.
3. În cazul ieşirii din exploatare a mijloacelor fixe sau imobilizărilor necorporale în cursul perioadei fiscale, calculul amortizării va înceta în luna următoare lunii în care are loc ieşirea acestora.

**Capitolul VII.**

**DETERMINAREA VALORII AMORTIZABILE**

1. Amortizarea în scopuri fiscale se calculează de la:
	* 1. valoarea de intrare, determinată în conformitate cu pct.22, pentru mijloacele fixe sau imobilizările necorporale care nu au fost supuse procesului de reparație sau dezvoltare;
		2. baza valorică, care reprezintă valoarea capitalizată micșorată cu suma amortizării acumulate până la capitalizarea cheltuielilor (costurilor ulterioare) capitale de reparație/dezvoltare și majorată cu suma cheltuielilor (costurilor ulterioare) capitale suportate în procesul de reparație sau de dezvoltare a mijloacelor fixe sau imobilizărilor necorporale
2. Valoarea de intrare a mijloacelor fixe sau imobilizărilor necorporale se stabilește potrivit prevederilor Standardelor Naţionale de Contabilitate sau IFRS care nu contravin prevederilor Codului fiscal, cu excepția următoarelor:
	* + 1. pentru autoturisme – valoarea determinată conform art.261 alin.(8) din Codul fiscal.
			2. pentru mijloacele fixe sub formă de investiţii – suma depăşirii limitei stabilite în art.261 alin.(11) din Codul fiscal;

**Capitolul VIII.**

**EVIDENȚA AMORTIZĂRII MIJLOACELOR FIXE CARE FAC OBIECTUL UNUI CONTRACT DE LOCAȚIUNE, LEASING OPERAŢIONAL, CONCESIUNE, ARENDĂ, COMODAT, SUBLOCAŢIUNE**

1. În cazul leasingului financiar, locatarul este tratat ca proprietar al mijloacelor fixe primite în leasing, iar în cazul leasingului operaţional, calitatea de proprietar o are locatorul. Calcularea şi deducerea amortizării mijloacelor fixe care fac obiectul unui contract de leasing se efectuează de către locatar în cazul leasingului financiar şi de către locator în cazul leasingului operaţional.
2. Suma excedentului cheltuielilor de reparație peste cele 15% admise în conformitate cu art.261, alin.(11) din Codul fiscal, a mijloacele fixe care fac obiectul unui contract de leasing operaţional, locaţiune, concesiune, arendă, comodat, sublocaţiune, la finisarea lucrărilor de reparație, se recunoaște ca o unitate de mijloc fix separat, care se va amortiza pe parcursul duratei prevăzute la pct.25 sau pct.26.
3. Durata de amortizare pentru mijloacele fixe constatate în conformitate cu art.261 alin.(3) din Codul fiscal (investiţiile efectuate în mijloacele fixe care fac obiectul unui contract de leasing operaţional, locaţiune, concesiune, arendă, comodat, sublocaţiune) reprezintă durata contractului sau durata estimativă de utilizare a mijlocului fix la entitate, dar care nu poate fi mai mică decât durata contractului încheiat.
4. Prin derogare de la pct.25, în cazul în care durata de funcționare utilă a mijloacelor fixe care fac obiectul unui contract de locațiune/leasing operaţional, sublocaţiune, arendă, comodat, concesiune, stabilită în modul prevăzut de Guvern este mai mică decât durata contractului încheiat, durata de amortizare pentru mijloacele fixe constatate în conformitate cu art.261 alin.(3) din Codul fiscal (investiţiile efectuate în mijloacele fixe care fac obiectul unui contract de leasing operaţional, locaţiune, concesiune, arendă, comodat, sublocaţiune) reprezintă durata de funcționare utilă a mijlocului fix, cu posibilitatea revizuirii acestui termen în condițiile modificării clauzelor contractuale și/sau modificării schemei de obținere a beneficiilor economice.
5. În suma calculată a locațiunii, arendei sau redevenței (plății pentru concesiune), suportată pe parcursul perioadei fiscale în conformitate cu prevederile art. 261, alin.(11) din Codul fiscal se include și suma TVA.
6. În cazul rezilierii contractului,investițiile efectuate în mijloacele fixe care fac obiectul unui contract de leasing operațional, concesiune, arendă, comodat, sublocațiune, neamortizate la data rezilierii contractului, se exclud din Registrul privind evidența și calcularea amortizării mijloacelor fixe și imobilizărilor necorporale în scopuri fiscale, iar valoarea neamortizată nu se deduce în scopuri fiscale.
7. În cazul în care reparația mijlocului fix care face obiectul unui contract de leasing operațional, concesiune, arendă, comodat, sublocațiune se efectuează pe parcursul mai multor perioade fiscale, la sfârșitul fiecărei perioade fiscale se va determina și se va deduce suma cheltuielilor permisă spre deducere în conformitate cu art.261 alin.(11) din Codul fiscal, iar suma rămasă din totalul cheltuielilor de reparație suportate pe parcursul perioadei fiscale respective se va reflecta într-un cont de evidență extrabilanțier.
8. La finisarea lucrărilor de reparație, suma cheltuielilor nededuse pe parcursul perioadelor fiscale în care s-a efectuat reparația va forma un mijloc fix, pentru care se va calcula amortizarea începând cu luna următoare lunii în care acesta a fost creat.

**Capitolul IX.**

**DEDUCEREA CHELTUIELILOR PENTRU REPARAŢIE SAU DEZVOLTARE**

1. Cheltuielile pentru reparația sau dezvoltarea mijloacelor fixe sau imobilizărilor necorporale se determină în conformitate cu SNC sau IFRS și se permit spre deducere în scopuri fiscale în conformitate cu prevederile Codului fiscal.
2. Costurile ulterioare aferente întreţinerii, asistenţei tehnice şi reparaţiei mijloacelor fixe ce corespund prevederilor art.261 alin.(2) din Codul fiscal, suportate pentru menţinerea lor în stare funcţională, de la care nu se aşteaptă beneficii economice suplimentare şi care, potrivit prevederilor Standardelor Naționale de Contabilitate sau IFRS sînt reflectate ca costuri/cheltuieli curente, în scopuri fiscale vor fi recunoscute la deducere, conform art.24 alin.(1) din Codul fiscal.
3. Amortizarea valorii capitalizate se calculează începând cu luna următoare celei în care a avut loc capitalizarea.
4. Cheltuielile aferente reparaţiei curente şi capitale a mijloacelor fixe ce nu corespund prevederilor art.261 alin.(2) din Codul fiscal se permit spre deducere în limita stabilită la alin.(11) din articolul menţionat. Depăşirea limitei privind cheltuielile pentru reparaţie, precum şi suma cheltuielilor pentru reparaţie permisă la deducere se determină prin completarea formularului specificat în anexa nr.1 la prezentul Regulament.

**Capitolul X.**

**REFLECTAREA REZULTATELOR LA IEŞIREA DIN EXPLOATARE A MIJLOACELOR FIXE SAU IMOBILIZĂRILOR NECORPORALE**

1. Rezultatul înstrăinării mijloacelor fixe sau imobilizărilor necorporale în scopuri fiscale se determină ca diferenţa dintre venitul obţinut şi valoarea neamortizată a mijlocului fix.
2. În cazul înstrăinării autoturismului specificat la art.261 alin.(8) lit.b) din Codul fiscal, venitul sau pierderea calculată ca diferenţa dintre suma mijloacelor obţinute de la înstrăinarea autoturismului şi valoarea amortizabilă a acestuia se recunoaşte drept venit sau pierdere a perioadei fiscale în care a avut loc înstrăinarea.

**Capitolul XI.**

**DISPOZIȚII TRANZITORII**

1. Prin perioadă de tranziție se înțelege prima perioadă în care se aplică calculul amortizării mijloacelor fixe în scopuri fiscale conform art.261 din Codul fiscal.
2. Baza valorică a fiecărui mijloc fix la începutul perioadei fiscale de tranziţie pentru care se aplică prevederile art.261 din Codul fiscal se va determina conform prevederilor art.24 alin.(32) din Legea nr.1164/1997 pentru punerea în aplicare a titlurilor I şi II ale Codului fiscal şi va constitui:
	* + 1. pentru mijloacele fixe raportate la categoria I de proprietate – baza valorică determinată la data de 31 decembrie (ultima zi) a perioadei fiscale anterioare;
			2. pentru mijloacele fixe raportate la categoriile II-V de proprietate – baza valorică determinată prin calcul, avînd în vedere ponderea procentuală a valorii de bilanţ (valorii contabile) a mijlocului fix respectiv în suma totală a valorii de bilanţ (valorii contabile) aferente mijloacelor fixe atribuite categoriei respective la data de 31 decembrie (ultima zi) a perioadei fiscale anterioare, aplicată la baza valorică a categoriei la care a fost atribuit mijlocul fix respectiv.
3. În cazul în care în categoria de proprietate sînt reflectate mijloacele fixe constatate potrivit art.261 alin.(3) din Codul fiscal, precum şi autoturismele incluse în categoria de proprietate cu valoarea stabilită la art.261 alin.(8) din Codul fiscal, acestea urmează a fi excluse, cu baza valorică determinată separat pentru fiecare mijloc fix respectiv.
4. Baza valorică a autoturismului inclus în categoria de proprietate cu valoarea stabilită la art.261 alin.(8) lit.b) din Codul fiscal se determină prin calcul, pornind de la valoarea de intrare a proprietăţii care a fost inclusă în categoria respectivă, micşorată cu suma amortizării calculate în scopuri fiscale.
5. La calcularea bazei valorice la începutul perioadei fiscale de tranziţie, mijloacele fixe raportate la una din categoriile II-V cu durată de funcționare utilă expirată, se exclud din calculul prevăzut la pct.38, inclusiv din suma totală a valorii de bilanț (valorii contabile), fără micșorarea bazei valorice totale a categoriei, aceasta din urmă fiind utilizată la determinarea bazei valorice a mijloacelor fixe pentru care nu a expirat durata de funcționare utilă. Pentru mijloacele fixe cu durată de funcționare utilă expirată la începutul perioadei fiscale de tranziție, nu se mai ține evidența în scopuri fiscale, cu excepția cazurilor de efectuare a reparațiilor (costurilor ulterioare) capitale.
6. La determinarea bazei valorice aferentă mijloacelor fixe raportate la categoriile II–V de proprietate, în cazul în care suma totală a valorii contabile aferente obiectelor atribuite la una din categoriile enumerate la data de 31 decembrie a perioadei fiscale precedente este zero, respectiv şi baza valorică a acestora în scopuri fiscale va fi zero.
7. Prin urmare, baza valorică a categoriei de proprietate respective la data de 1 ianuarie (prima zi) a perioadei fiscale pentru care se aplică prevederile art.261 din Codul fiscal va fi recunoscută ca cheltuieli privind amortizarea pentru perioada fiscală respectivă, cu recunoașterea la deducere, potrivit art.24 din Codul fiscal.

|  |
| --- |
| Anexa nr.1la Regulamentul privindevidenţa şi calcularea amortizăriiîn scopuri fiscale **Determinarea depăşirii limitei privind cheltuielile pentru reparația mijloacelor fixe ce nu corespund prevederilor art.261 alin.(2) din Codul fiscal, precum şi suma cheltuielilor****pentru reparaţie, permisă la deducere pentru perioada fiscală\_\_\_\_\_\_\_\_\_\_\_\_**  |
| **Nr. d/o** | **Denumirea mijlocului fix luat în locaţiune (arendă)** | **Suma cheltuielilor inclusiv TVA pentru locaţiune (arendă) suportată pe parcursul perioadei fiscale** | **Suma limitei  conform art.261 alin.(11) din Codul fiscal** | **Suma cheltuielilor aferente reparaţiei mijloacelor fixe luate în locaţiune (arendă)** | **Suma cheltuielilor permise spre deducere aferente reparaţiei mijloacelor fixe (suma din rubrica 4, dar nu mai mare decît cea din rubrica 3)** | **Valoarea mijlocului fix creat** |
| **A** | **1** | **2** | **3 (2х%)** | **4** | **5** | **6 (4-5)** |
|   |  |  |  |  |  |  |
|   |  |  |  |  |  |  |
|   |  |  |  |  |  |  |
| **Total** |  | **X** |  |  |  |
|    |

Anexa nr.2

la Regulamentul privind

evidenţa şi calcularea amortizării

 în scopuri fiscale

**Registrul privind evidenţa şi calcularea amortizării mijloacelor fixe și imobilizărilor necorporale în scopuri fiscale**

**pentru perioada fiscală\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Până la efectuarea reparației** | **După efectuarea reparației/dezvoltării** | **Total** | **Indicatori de bază pentru următoarea perioadă fiscală** |
| **Nr. de inventar** | **Denumirea**  | **Valoarea amortizabilă**  | **Valoarea de intrare/ capitalizată** | **Durata de funcționare utilă stabilită de entitate** | **Durata de funcționare utilă utilizată pentru calcularea amortizării** | **Suma amortizării cumulată până la sfârșitul perioadei fiscale** | **Durata de funcționare utilă consumată (luni) de la punerea in funcțiune până la sfârșitul perioadei fiscale** | **Norma de amortizare la începutul perioadei fiscale** | **Luna din care urmează a fi calculată amortizarea** | **Durata de exploatare la entitate pe parcursul perioadei fiscale (luni)** | **Suma amortizării calculate** | **Suma cheltuielilor de reparație capitalizate** | **Luna din care urmează a fi calculată amortizarea**  | **Durata de funcționare utilă stabilită după efectuarea reparației (ani)** | **Suma amortizării acumulate până la momentul efectuării reparației** | **Durata de funcționare utilă consumată (luni)** | **Baza valorică**  | **Durata de funcționare utilă rămasă (luni)** | **Norma amortizării**  | **Durata de exploatare pe parcursul perioadei fiscale (luni)**  | **Suma amortizării calculate**  | **Suma amortizării anuale**  | **Valoarea amortizabilă** | **Valoarea de intrare/ capitalizată** | **Durata de funcționare utilă stabilită de entitate** | **Durata de funcționare utilă utilizata pentru calcularea amortizării** | **Suma amortizării cumulată până la sfârșitul perioadei fiscale** | **Durata de funcționare utilă consumată (luni) de la punerea in funcțiune până la sfârșitul perioadei fiscale** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** | **26** | **27** | **28** | **29** |
| **Mijloace fixe** |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Total mijloace fixe** |  |  |
| **Imobilizări necorporale** |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |
| **Total imobilizări necorporale** |  |  |

Anexa nr.3

la Regulamentul privind

evidența și calcularea amortizării

în scopuri fiscale

**Modul de completare a Registrului privind evidența și calcularea**

**amortizării mijloacelor fixe și imobilizărilor necorporale în scopuri fiscale**

**I. Până la efectuarea reparației**

Secțiunea „Până la efectuarea reparației” este destinată calculării amortizării mijloacelor fixe sau imobilizărilor necorporale care nu au fost supuse procesului de reparație sau dezvoltare pe parcursul perioadei fiscale.

**1.** În coloana 1 se indică numărul de inventar atribuit fiecărui mijloc fix.

**2.** În coloana 2 se indică denumirea mijlocului fix sau imobilizării necorporale.

**3.** În coloana 3 se indică valoarea amortizabilă a mijlocului fix sau imobilizării necorporale, care se preia din col.24 a Registrului perioadei fiscale anterioare.

**4.** În coloana 4 se indică valoarea inițială sau capitalizată, care se preia din col.25 a Registrului perioadei fiscale anterioare.

**5.** În coloana 5 se indică durata de funcționare utilă stabilită de entitate conform normelor prevăzute de Guvern, valoarea căreia se preia din col.26 a Registrului perioadei fiscale anterioare.

**6.** În coloana 6 se indică durata de funcționare utilă utilizată pentru calcularea amortizării, valoarea căreia se preia din col.27 a Registrului perioadei fiscale anterioare.

**7.** În coloana 7 se indică suma amortizării cumulate de la punerea în funcțiune a mijlocului fix sau imobilizării necorporale până la sfârșitul perioadei fiscale, valoarea căreia se preia din col.28 a Registrului perioadei fiscale anterioare.

**8.** În coloana 8 se indică durata de funcționare utilă consumată (luni) de la punerea în funcțiune până la sfârșitul perioadei fiscale, valoarea căreia se preia din col.29 a Registrului perioadei fiscale anterioare.

**9.** În coloana 9 se indică norma de amortizare la începutul perioadei fiscale corespunzătoare duratei de funcționare utilă utilizată pentru calcularea amortizării (col.9 = 100% /col.6 )

**10.** În coloana 10 se indică luna din care urmează a fi calculată amortizarea, în conformitate cu pct.15 din prezentul Regulament.

**11.** În coloana 11 se indică durata de exploatare (luni) a mijlocului fix sau imobilizării necorporale la entitate pe parcursul perioadei fiscale.

**12.** În coloana 12 se indică suma amortizării calculate conform metodei prevăzute în pct.17 al prezentului Regulament (col.12 = ((col.3 x col.9) / 12 luni) x col.11).

**II. După efectuarea reparației**

Secțiunea „După efectuarea reparației/dezvoltării” este destinată calculării amortizării doar pentru mijloacele fixe sau imobilizările necorporale care au fost supuse procesului de reparație sau dezvoltare pe parcursul perioadei fiscale.

**13.** În coloana 13 se indică suma cheltuielilor (costurilor ulterioare) de reparație/dezvoltare capitalizate.

**14.** În coloana 14 se indică luna din care urmează a fi calculată amortizarea după capitalizarea cheltuielilor de reparație/dezvoltare, în conformitate cu pct.33 din prezentul Regulament.

**15.** În coloana 15 se indică durata de funcționare utilă stabilită de entitate după efectuarea reparației/dezvoltării în cazul în care entitatea decide majorarea duratei de funcționare utilă, în conformitate cu normele reglementate de Guvern.

**16.** În coloana 16 se indică suma amortizării cumulate de la punerea în funcțiune până în momentul capitalizării cheltuielilor de reparație/dezvoltare (col.16 = col.7 + col.12).

**17.** În coloana 17 se indică durata de funcționare utilă consumată (luni) de la punerea în funcțiune până în momentul capitalizării cheltuielilor de reparație/dezvoltare (col.17 = col.8 col.11).

**18.** În coloana 18 se indică baza valorică după efectuarea reparației, determinată în conformitate cu pct.21 lit.b) din prezentul Regulament (col.18 = col.4 - col.16+col.13).

**19.** În coloana 19 se indică durata de funcționare utilă rămasă (luni) după efectuarea reparației/dezvoltării, care reprezintă diferența dintre durata de funcționare utilă stabilită de entitate și durata de funcționare utilă consumată până la efectuarea reparației/dezvoltării (col.19 = col.15-col.17).

**20.** În coloana 20 se indică norma amortizării după efectuarea reparației/dezvoltării corespunzătoare duratei de funcționare utilă rămasă ( col.20 = 100%/ col.19).

**21.** În coloana 21 se indică durata de exploatare a mijlocului fix după efectuarea reparației/dezvoltării până la sfârșitul perioadei fiscale (luni).

**22.** În coloana 22 se indică suma amortizării calculate (col.22= (col.18 x col.20)/12 x col.21).

**III. Total**

Secțiunea „Total” este destinată calculării sumei amortizării anuale pentru fiecare mijloc fix sau imobilizare necorporală separat, precum și suma amortizării tuturor mijloacelor fixe sau imobilizărilor necorporale pentru perioada fiscală respectivă, care urmează a fi dedusă din venitul impozabil.

**23.** În coloana 23 se indică suma amortizării mijlocului fix sau imobilizării necorporale calculate pentru perioada fiscală integrală (col.23 = col.12+col.22).

**IV. Indicatori de bază pentru următoarea perioadă fiscală**

 Secțiunea „Indicatori de bază pentru următoarea perioadă fiscală” se completează la sfârșitul fiecărei perioade fiscale și va servi drept bază de calcul a amortizării pentru următoarea perioadă fiscală.

**24.** În coloana 24 se indică valoarea amortizabilă a mijlocului fix sau imobilizării necorporale, și anume valoarea de intrare în cazul în care mijlocul fix sau imobilizarea necorporală nu a fost supus procesului de reparație (col.3) sau baza valorică în cazul în care pe parcursul perioadei fiscale mijlocul fix sau imobilizarea necorporală respectiv(ă) a fost supus(ă) procesului de reparație sau dezvoltare capitală (col.18).

**25.** În coloana 25 se indicăvaloarea inițială în cazul în care mijlocul fix sau imobilizarea necorporală nu a fost supus(ă) procesului de reparație (col.4) sau valoarea capitalizată în cazul în care pe parcursul perioadei fiscale anterioare mijlocul fix sau imobilizarea necorporală respectiv(ă) a fost supus(ă) procesului de reparație/dezvoltare. Valoarea capitalizată se determină prin însumarea valorii de intrare cu toate cheltuielile de reparație suportate pe parcursul perioadelor fiscale (col.4+col.13).

**26.** În coloana 26 se indică durata de funcționare utilă stabilită inițial de entitate (col.5) în cazul în care mijlocul fix sau imobilizarea necorporală nu a fost reparat(ă)/dezvoltat(ă), sau durata de funcționare utilă majorată după efectuarea reparației/dezvoltării (col.15).

**27.** În coloana 27 se indică durata de funcționare utilă utilizată pentru calcularea amortizării. În cazul în care pe parcursul perioadei fiscale nu s-au efectuat reparația/dezvoltarea mijlocului fix sau imobilizării necorporale se indică valoarea din col.6. În caz contrar se indică durata de funcționare utilă rămasă după efectuarea reparației și anume durata indicată în col.19.

**28.** În coloana 28 se indică suma amortizării cumulate de la punerea în funcțiune a mijlocului fix sau imobilizării necorporale până la sfârșitul perioadei fiscale (col.28= col.7+col.23).

**29.** În coloana 29 se indică durata de funcționare utilă consumată (luni) de la punerea în funcțiune până la sfârșitul perioadei fiscale. În cazul în care mijlocul fix sau imobilizarea necorporală nu a fost reparat(ă)/dezvoltat(ă) în coloana 29 se indică col.8+col.11. În cazul în care s-a efectuat reparația/dezvoltarea mijlocului fix sau imobilizării necorporale în coloana 29 se indică col.17+col.21.

 **Note:**

 **1.** În cazul în care durata de funcționare utilă nu reprezintă ani întregi, pentru comoditate la efectuarea calculelor, aceasta poate fi stabilită în luni.

 **2.** În cazul în care pe parcursul perioadei fiscale mijlocul fix sau imobilizarea necorporală a fost reparat(ă)/dezvoltat(ă) de mai multe ori, atunci la completarea Registrului, mai jos de mijlocul fix sau imobilizarea necorporală reparat(ă)/dezvoltat(ă) se adaugă câte un rând pentru fiecare reparație**/**dezvoltare și se calculează amortizarea conform normelor general stabilite.

Anexa nr.4

la Regulamentul privind

evidența și calcularea amortizării

în scopuri fiscale

**Exemplu de completare a Registrului privind evidența și calcularea**

**amortizării mijloacelor fixe și imobilizărilor necorporale în scopuri fiscale**

1. La 01.02.2020 se pune în funcțiune un mijloc fix cu valoarea de intrare 10000 lei. Entitatea stabilește durata de funcționare utilă în scopuri fiscale – 5 ani.
2. În luna mai 2022 se finisează procesul de reparație a mijlocului fix respectiv și suma cheltuielilor de reparație capitalizate constituie 6000 lei. În rezultatul efectuării reparației capitale entitatea decide majorarea duratei de funcționare utilă cu 2 ani.
3. În anul 2024 entitatea decide să efectueze de două ori reparația acestui mijloc fix, fără majorarea duratei de funcționare utilă:
* I reparație - suma cheltuielilor capitalizate în luna mai constituie 6000 lei;
* II reparație - suma cheltuielilor capitalizate în luna august constituie 2000 lei.
1. În anul 2026 mijlocul fix este supus procesului de reparație capitală, valoarea cheltuielilor capitalizate în luna aprilie constituind 6000 lei, fără majorarea duratei de funcționare utilă.

În baza exemplului propus se prezintă completarea Registrul privind evidența și calcularea amortizării mijloacelor fixe și imobilizărilor necorporale în scopuri fiscale pentru toată durata de funcționare utilă stabilită de entitate (7 ani).

